|  |  |
| --- | --- |
|  | **Rēzeknes novada pašvaldība**  **Viļānu APVIENĪBAS Pārvalde**  Reģ.Nr.40900036645  Kultūras laukums 1A, Viļāni, Rēzeknes novads, LV – 4650  Tel. 64628033  e–pasts: vilanuapvieniba[@rezeknesnovads.lv](mailto:info@dricani.lv)  Informācija internetā: <http://www.rezeknesnovads.lv> |

**APSTIPRINĀTS**

Rēzeknes novada domes

2023.gada 16.novembra sēdē

(prot.Nr.23, 67.§)

**Ziemassvētku rotājumu konkursa “Uzmirdzi Viļānu apvienībā” nolikums**

# Mērķis

* 1. Noteikt labākos Ziemassvētku rotājumu konkursam “Uzmirdzi Viļānu apvienībā” (turpmāk

- Konkurss) pieteiktos nekustamo īpašumu rotājumus.

* 1. Veicināt sabiedrības iesaisti Ziemassvētku noskaņas radīšanai Viļānu apvienībā.
  2. Uzlabot Viļānu apvienības ainavu estētisko kvalitāti.

# Organizatori

* 1. Konkursu organizē Viļānu apvienības pārvalde (turpmāk – Pašvaldība), reģistrācijas Nr.40900036645, juridiskā adrese: Kultūras laukums 1A, Viļāni, Rēzeknes novads
  2. Lēmumu par Konkursa nolikuma apstiprināšanu pieņem Rēzeknes novada dome.
  3. Konkursa norisi organizē Viļānu apvienības pārvaldes vadītājs.

# Vērtēšanas komisija

* 1. Konkursa vērtēšanas komisiju apstiprina Viļānu apvienības pārvaldes vadītājs.

Vērtēšanas komisijas sastāvā būs visu piecu iedzīvotāju padomju locekļi – kopā 5(pieci) komisijas locekļi.

* 1. Konkursa uzvarētājus atbilstoši nolikuma 6.punktam nosaka vērtēšanas komisija.
  2. Vērtēšanas komisijas vērtējumu fiksē protokolā.

# Dalībnieki

* 1. Konkursā var piedalīties fiziskas un juridiskas personas (turpmāk - Dalībnieki) ar atbilstoši Ziemassvētku tematikai rotātiem nekustamiem īpašumiem (turpmāk - Objekti), kas ir to īpašumā vai tiesiskajā valdījumā, atrodas Viļānu apvienības pārvaldes teritorijā un atbilst kādai no nolikuma 6.1. punktā noteiktajām Objektu vērtēšanas kategorijām.
  2. **Pašvaldības iestādes vai struktūrvienības ir aicinātas pieteikt dalību konkursā**, lai iedvesmotu apvienības pārvaldes iedzīvotājus ar savu labo piemēru, **taču tās netiks vērtētas un nepretendēs uz godalgotajām vietām**.
  3. Konkursa Dalībnieks piekrīt:
     + uzturēt izveidoto Objekta noformējumu pilnā apmērā līdz 2024.gada 2.janvārim;
     + savu personas datu apstrādei un saskaņā ar Fizisko personu datu aizsardzības likumu tam, ka viņa personas dati var tikt izmantoti publicitātei saistībā ar Konkursa norisi Pašvaldības informācijas kanālos;
     + fotogrāfiju, videomateriālu un apraksta, kas saistīti ar Konkursam pieteikto Objektu, publicēšanu Pašvaldības informācijas kanālos.
     + Objekta atrašanās vietas publicēšanai kartē un neliedz ikvienam interesentam, nepārkāpjot privātīpašuma robežas, aplūkot Objektu klātienē.

# Konkursa izsludināšana un pieteikumu iesniegšanas kārtība

* 1. Konkurss tiek izsludināts 2023.gada novembra beigās vai decembra sākumā, publicējot paziņojumu Rēzeknes novada pašvaldības informācijas kanālos – tīmekļa vietnē [www.rezeknesnovads.lv,](http://www.rezeknesnovads.lv,) pašvaldības sociālo tīklu lapās un Rēzeknes novada pašvaldības informatīvā izdevuma “Rēzeknes vēstis”, publicējot Konkursa nolikumu un pieteikuma lapu (turpmāk - Pieteikums) (1. pielikums).
  2. Pieteikt Objektu Konkursam var jebkura fiziska vai juridiska persona.
  3. Dalību Konkursam var pieteikt, iesniedzot aizpildītu Pieteikumu, kādā no šiem veidiem:
     + Viļānu apvienības pārvaldē, Kultūras laukums 1A, Viļāni, Rēzeknes novads;

Sokolku pagasta bibliotēkā, "Strupļi", Strupļi, Sokolku pag., Rēzeknes nov., LV-4640

Dekšāres pagasta bibliotēkā, Nākotnes iela 6, Dekšāres, Dekšāres pag., Rēzeknes nov., LV-4614

* + - sūtīt elektroniski uz Pašvaldības e-pasta adresi vilanuapvieniba@rezeknesnovads.lv
  1. Dalību konkursam var pieteikt no tā izsludināšanas brīža līdz 203.gada 20.decembra plkst. 10.00.
  2. Pieteikumā jānorāda:
     + pieteicēja vārds, uzvārds *(fiziskai personai)* vai nosaukums *(juridiskai personai)*;
     + pieteicēja tālrunis un e-pasta adrese, ja tāda ir;
     + pieteiktā Objekta nosaukums un adrese;
     + vērtēšanas kategorija *(katru Objektu drīkst pieteikt tikai vienai vērtēšanas kategorijai)*;
     + rotājumu eksponēšanai paredzētais diennakts laiks;
     + īss apraksts, piemēram, kādēļ izvēlēti šādi rotājumi, kas pamudināja piedalīties, no kā mākslinieks iedvesmojies, kompozīcijas nosaukums u.tml. Apraksts nav obligāts;
     + kategorijas **“**Daudzdzīvokļu dzīvojamo māju balkoni un lodžijas**”** dalībniekiem jāiesūta dzīvokļa atrašanās shēma, vai cita veida grafisks materiāls, kas ļautu vērtēšanas komisijai nekļūdīgi identificēt pieteikto Objektu (nesajaukt ar citiem ēkā izrotātiem balkoniem vai lodžijām).
  3. Gadījumā, ja Objekta pieteicējs nav pieteiktā Objekta īpašnieks vai tā pilnvarotā persona, vai tiesiskais valdītājs vai tā pilnvarotā persona, pašvaldības darbinieki noskaidro, vai Objekta īpašnieks vai tā pilnvarotā persona, vai tiesiskais valdītājs vai tā pilnvarotā persona piekrīt dalībai Konkursā saskaņā ar Konkursa nolikumu.

# Objektu vērtēšana

* 1. Pieteiktie Objekti tiek vērtēti šādās kategorijās:
* individuālās dzīvojamās mājas un to pagalmi;
* daudzdzīvokļu dzīvojamo māju balkoni, lodžijas un logi;
* uzņēmumu vai sabiedrisko iestāžu ēkas un to piegulošās teritorijas;
  1. Objektu vērtēšana notiek 2023.gada 21.-22.decembrī.
  2. Objektos eksponētie rotājumi tiek vērtēti tādā apmērā, kādā tie ir redzami atrodoties publiskajā ārtelpā.
  3. Vērtēšanas komisija Objektus apmeklē diennakts gaišajā vai tumšajā laikā atkarībā no Pieteikumā norādītā rotājumu eksponēšanai paredzētā diennakts laika.
  4. Vērtēšanas komisijas locekļu pienākums ir apmeklēt un novērtēt visus Konkursam pieteiktos Objektus.
  5. Katrs komisijas loceklis aizpilda Objektu vērtēšanas lapu (2.pielikums), kurā uzskaitīti 7 vērtēšanas kritēriji. Katru kritēriju vērtē pēc 10 punktu skalas, kur “0” ir vissliktākais vērtējums, bet “10” ir vislabākais vērtējums. Visu kritēriju punktu summa veido Objekta vērtējumu. Viena vērtēšanas komisijas locekļa vienam objektam piešķirtais maksimālais vērtējums var būt 70 punkti.
  6. **Par labākajiem katrā kategorijā tiek atzīti tie Objekti, kas**, saskaitot visu vērtēšanas komisijas locekļu konkrētajam objektam piešķirtos punktus, **ir ieguvuši visvairāk punktus**.
  7. Vērtēšanas komisijai ir tiesības:
* vienāda vērtējuma gadījumā lemt par dalītas 1., 2. vai 3. vietas piešķiršanu;
* lemt par citādāku naudas balvu sadalījumu, ja kādā kategorijā tiek piešķirtas dalītas 1.,

2. vai 3. vietas;

* apvienot vērtēšanas kategorijas, ja kādā no kategorijām ir pieteikts mazs Objektu skaits.

# Dalībnieku apbalvošana

* 1. Konkursa uzvarētāju paziņošana notiek publicējot paziņojumu Pašvaldības informācijas kanālos, kā arī par to informējot uzvarētājus personīgi.

# Kopējais Konkursa balvu fonds ir EUR 1000.00, kuru veido Pašvaldības budžeta līdzekļi

* 1. Katrā vērtēšanas kategorijā tiek apbalvoti dalībnieki, kuru pieteiktie Objekti ieguvuši vislielāko punktu skaitu:
* **1. vietas** ieguvēji saņem dāvanu karti **EUR 150.00** vērtībā;
* **2. vietas** ieguvēji saņem dāvanu karti **EUR 100.00** vērtībā.
* **3. vietas** ieguvēji saņem dāvanu karti **EUR 50.00** vērtībā.
  1. **Visi konkursa dalībnieki** tiek apbalvoti ar simboliskām veicināšanas balvām.

Domes priekšsēdētājs M.Švarcs

# pielikums

Ziemassvētku rotājumu konkursa “Uzmirdzi Viļānu apvienībā” nolikumam

|  |  |  |  |  |
| --- | --- | --- | --- | --- |
| Ziemassvētku rotājumu konkursa  **“UZMIRDZI VIĻĀNU APVIENĪBĀ”**  PIETEIKUMS | | | | |
| Pieteicēja vārds, uzvārds  /nosaukums |  | | | |
| Pieteicēja tālrunis,  e-pasta adrese |  | | | |
| Pieteiktā objekta nosaukums un adrese |  | | | |
| **Kategorija**  (vajadzīgo iezīmēt)  *katru Objektu drīkst pieteikt tikai vienai vērtēšanas kategorijai* | | | | |
| Individuālās dzīvojamās mājas un to pagalmi | | Daudzdzīvokļu dzīvojamo māju balkoni, lodžijas un logi | | Uzņēmumi vai sabiedriskas  iestādes un to piegulošās teritorijas |
| **Rotājumu eksponēšanai paredzētais diennakts laiks**  (vajadzīgo iezīmēt) | | | | |
| diennakts gaišais laiks | | | diennakts  tumšais laiks | |
| Apraksts: | | | | |

# pielikums

Ziemassvētku rotājumu konkursa “Uzmirdzi Viļānu apvienībā” nolikumam

# Ziemassvētku rotājumu konkursa “UZMIRDZI Viļānu apvienībā”

**Objekta vērtēšanas lapa**

Objekta nosaukums, adrese: Vērtēšanas komisijas loceklis:

|  |  |
| --- | --- |
| **VĒRTĒŠANAS KRITĒRIJI** | **PUNKTI\***  no 0 līdz 10 |
| **Atbilstība tematikai**  Noformējums piemērotība Ziemassvētkiem, Ziemas saulgriežu laikam |  |
| **Noformējuma redzamība**  Rotājumu redzamība no publiski pieejamās ārtelpas |  |
| **Mākslinieciskā kvalitāte**  Izteiksmība, mākslinieciskās idejas uztveramība, noformējuma kompozīcija |  |
| **Stila vienotība**  Noformējuma elementu savstarpējā saderība ar arhitektūru un apkārtējo vidi, vienota krāsu gamma, saskaņoti materiāli |  |
| **Atbilstība mērogam**  Rotājumu kvantitāte un izmērs attiecībā pret ēku un pieguļošo teritoriju |  |
| **Oriģinalitāte**  Neparasti rotāšanas risinājumi, nestandarta rotājumi, pašrocīgi veidoti rotājumi |  |
| **Rotātā objekta sakārtotība**  un piemērotība noformējuma izvietošanai. Ēkas fasādes un piegulošās teritorijas sakoptība |  |
| **KOPĀ:** |  |

\*Katru kritēriju vērtē pēc 10 punktu skalas, kur “0” ir vissliktākais vērtējums, bet “10” ir vislabākais vērtējums.